《参云亭纳凉小集二首》
宋代·苏籀

踽踽迂疏彼一鳏，息交绝学殆顽颜。
时侪傥获多谋助，少作曾顽长者删。
喂犬孱尪玩逋窃，辕驹牵跼旷尤瘝。
那无上术蠲人瘼，画戟临江城负山。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。